
Koolieelse Lasteasutuse
 Sädemeke

SISEHINDAMISE ARUANNE

2007-2009 aastaks

1. Üldandmed õppeasutuse kohta 
	1.1   õppeasutusE NIMETUS:  Narva Koolieelne lasteasutus Sädemeke

	1.1. Juht
	Galina Golitsina

	1.2. Õppeasutuse kontaktandmed 

aadress 
telefon

e-post 

kodulehekülg
	 Koolieelne lasteasutus Sädemeke

Pähklimäe 5, Narva, 20605

35 73423

narva_iskorka@hot.ee
http://lasteaiad.narvakultuur.ee/sademeke/

	1.3.Pidaja, tema aadress
	Narva Linnavalitsuse Kultuuriosakond, Peetri 3

	1.4. Laste/õpilaste arv 
	180

	1.5. Personali arv
	31

	1.6. Pedagoogilise personali arv
	28

	1.7. Sisehindamise periood
	2007 –2009a.


2. a)
Õppeasutuse lühikirjeldus ja eripära  
	Koolieelne lasteasutus Sädemeke asub Narvas, aadressil Pähklimäe tänav 5. Registratsiooninumber 75024411. Koolitusluba nr3430HTM on välja antud “Koolieelse lasteasutuse seaduse” §12 lõike 5 ja 01.10.2004.a. ministri käskkirja nr. 942 alusel.

Lasteaia asutamise kuupäevaks loetakse 01.08.1980.a. loomise hetkel oli koolieelne asutus struktuurilt lasteaed-sõim № 32. Koolieelse lasteasutuse hoone on ehitatud tüüpprojekti järgi, milles oli kavandatud 12 rühma: 

4 sõimerühma ja 8 aiarühma. 

Tööaeg: 6.30 – 18.30   

12.04.2000.aastal (kinnitatud Narva Linnavalitsuse otsusega nr.18/2) muudeti asutuse nimetus ning uueks nimeks sai koolieelne lasteasutus Sädemeke.

Lasteaed töötab  Narva Linnavolikogu poolt kinnitatud eelarve järgi, rahastamine toimub linna eelarvest ja lastevanemate poolt makstavast osalustasust.

Suunitlus: Laste kunstilis-esteetiline arendamine.


b)
Õppeasutuse arengukava eesmärgid       
	2007./2008.
	1. Tõsta koolieelikute kooliks ettevalmistava õppe- ja kasvatustöö kvaliteeti, arvestamaks õppekorralduses iga lapse individuaalseid iseärasusi ja kasutamaks uusi meetodeid ja töövõtteid.

2. Lastes kujundada mõistvat ja turvalist käitumist liikluses.

3. Arendada laste kunstilis-loomingulisi võimeid, äratades huvi kunsti vastu, andes esmaseid kunstialaseid teadmisi ja praktilisi oskusi. 

	2008./2009.
	1. Koolieelse lasteasutuse riikliku õppekava väljatöötamine ja juurutamine.

2. Luua  laste arengut võimaldav keskkond rühmades.

3. Tõsta koolieelikute kooliks ettevalmistava õppe- ja kasvatustöö kvaliteeti, arvestamaks ümbritseva maailma tutvustamist ja kasutamaks uusi meetodeid ning töövõtteid.

4. Arendada laste kunstilis-loomingulisi võimeid, äratades huvi kunsti vastu, 

(eriline tähelepanu kunstilis-kõnelisele ja loomingulisele tegevusele).

5. Lastevanemate kasvatusalaste teadmiste rikastamine. Suurema tulemuslikkuse saavutamiseks otsida ja kasutada erinevaid koostöövõtteid.

	2009./2010.
	1. Tõsta koolieelikute kooliks ettevalmistava õppe- ja kasvatustöö kvaliteeti, arvestamaks sotsiaal-konstruktiivseid lähenemis- ja integratsiooni viise.

2. Aidata kaasa lapse sotsiaalsele arengule, selgitada ühiskonnas toimivaid käitumismalle ja –norme, oma “Mina” ja võimaluste teadvustamine, tolerantsustunde kujundamine, teiste õiguste tunnustamine ja  teistest lugupidamine.
3. Lapse kunstilis-esteetiline areng kombe, traditsioonide, Eesti kultuuri ja keeleõppega tutvumise kaudu.


3. Sisehindamissüsteemi lühikirjeldus

	Hindamise eesmärgid
1. Info kättesaamine personali kvaliteedi kohta ja selle rakendamine töötajate motivatsiooniks.

2. Õppimise efektiivsuse hindamine ja õppimise vajaduse selgitamine.

3. Asutuse töö organisatsiooni ja juhtimise parandamine.
Sisehindamise läbiviimise printsiibid
1. Kindla aja jooksul määratakse tegevuse tulemused tunnuste järgi.

2. Saabunud tulemused võrreldakse püstitatud eesmärkidega.

3. Selgitatakse välja positiivsed ja negatiivsed kõrvalekalded, antakse hinnang töö tulemustele.

4. Selgitatakse välja kõrvalekallete võimalikud põhjused. Vajadusel on lisa tunnuste õppimine.

5. Negatiivsete kõrvalekallete põhjuste kõrvaldamiseks võetakse otsuseid vastu.

Hindamise meetodid
1. Võrdlemise meetod (uuriv võrreldakse tuttavatega)

2. Induktsiooni ja deduktsiooni meetod

3. Süsteemlähenemise meetod

Planeerimine (tähtajad ja vastutavad)

Pedagoogide hindamine:

                                                                                    Tähtajad                    Vastutavad  
1. Pedagoogitegevuse eneseanalüüsi leht                   november                  õppealajuhataja
2. Ankeet „Lihtne enesehinnang“/individuaalne/       detsember                 õppealajuhataja

3. Ankeet „Lasteaia õpetaja kolleegide silmades“      jaanuar                     õppealajuhataja

4. Ankeet „Kliendi rahulolu“ /laps/                            jaanuar                      õppealajuhataja

5. Ankeet №21 „TAK“ süsteemi alusel:

„Kliendi rahulolu“ /vanemad/                                    aprill                          õppealajuhataja

6. Sisekontroll                                                            aasta jooksul                          juhataja

                                                                                                                      õppealajuhataja                                                                                                                           
                                                                                                        med. töötaja

7. Pedagoogi enesehinnang                                        mai                            õppealajuhataja

8. Hindamislehe täitmine                                           mai                                        juhataja

9. Personali arengu vestlused                                     mai                                        juhataja

Tehnilise personali hindamine

1. Sisekontroll                                                        aasta jooksul                     med. töötaja
                                                                                                                  majandusjuhataja                                                                                                                                    

2. Ettevalmistushindamise leht                                  veebruar                 majandusjuhataja

3. Töötaja enesehinnang                                            mai                         majandusjuhataja

4. Hindamislehe täitmine                                           mai                                        juhataja

5. Personali arengu vestlused                                     mai                                        juhataja

Administratsiooni ja abipersonali hindamine      aprill                          õppealajuhataja

Rühmade töö hindamine                                      september, mai                        juhataja                                 


4.
Sisehindamise aruande analüüsiv osa   
	Eestvedamine ja juhtimine

eestvedamine ja juhtimine, sealhulgas strateegiline juhtimine

	Tugevused: Juhtimine lähtub koolieelse lasteasutuse Sädemeke arengukavast, visioonist ja eesmärkidest. Juhtkonnal   on   selge   orientatsioon võimalikult  hea  koolieelse lasteasutuse  (lapse  seisukohalt)  suunas  liikumiseks.   Juhtimisküsimustesse on kaasatud nii lapsevanemad hoolekogu näol kui ka asutuse töötajad.. Arengukava koostamise protsessis järgitakse järjepidevuse printsiipi (lähtuvalt parendust vajavatest probleemidest). Juhtimine toimub väärtushinnangute kujundamise kaudu. Tegevuskavad  koostatakse iga õppeaasta alguses kaasates sellesse protsessi lapsevanemaid ja kogu  lasteaia personal. 
Juhtkond tutvustab pidevalt kollektiivile muutusi nii seadusandluses kui uutes innovatiivsetes   lähenemistes pedagoogilisele tööle. Antud muutused kajastuvad  stabiilselt töö tulemuslikkuses   Kolme aasta vältel on väljatöötatud alljärgnevad dokumendid: 

· Vaba ametikoha täitmiseks korraldatava konkursi kuulutamise ja läbiviimise kord vastavalt kehtivatele õigusaktidele;
· Nõukogude läbiviimise kord vastavalt kehtivatele õigusaktidele;
· Sissekontrolli kord;
· Koolieelse lasteasutuse Õppekava ja ainekavad;
· Koolieelse lasteasutuse Arengukava  aastateks 2010-2013.
Koolieelse lasteasustuse arengukava on seatud Narva Linna Arengukava aastateks 2009-2011  mis omakorda on üks osa Narva linna arengu- ja tegevuskavast.  Koolieelse lasteasutuse tegevuskava analüüs täiendusettepanekute tegemiseks toimub iga aasta kevadel. Koolieelse lasteasutuse ürituste tegevuskavas on kirjas traditsioonilised üritused, millele lisandub kuude lõikes detailsem plaan. 
Narva koolieelse lasteasutus Sädemeke osaleb Euroopa Liidu kodanikuhariduse programmis (Euroopa vabatahtlik teenistus)  ja on akrediteeritud Euroopa Noored Eesti büroo poolt.

	Parandusvaldkonnad: 
Koolieelse lasteasutuse Sädemeke strateegilises juhtimises on piisavalt veel reservi:Asutuses on rakendunud tunnustussüsteem aga see protsess vajab pidevalt täiendamist, korrigeerimist, et asutuse töötajad tunneksid end ühtse, sõbraliku, teineteist toetava kollektiivina, ning kogeksid nii kolleegide kui juhtkonna tunnustust oma tööle.

Adekvaatse hinnangu andmise aluseks on järjepidev, süstemaatiline nii lastevanemate kui töötajate tagasisideme andmete kogumine, nende analüüs ja järelduste tegemine.
Pidevalt suureneb Internetist (kodulehekülje kaudu) asutuse tegevust kajastavate dokumentide kättesaadavus, et informeerida nii lastevanemaid kui kõrgemalseisvat asutust, aga ka linna üldsust kõigest sellest, mis toimub lasteasutuses..

	Personalijuhtimine

personalijuhtimine, sealhulgas personalivajaduse hindamine, personali värbamine, kaasamine, toetamine, arendamine, hindamine ja motiveerimine ning personaliga seotud tulemused, sealhulgas personali saavutused, täienduskoolitus, rahulolu, personaliga seotud statistika

	Tugevused: Kõik ametikohad on täidetud kvalifitseeritud personaliga. Personalivajadust hinnatakse pidevalt, lähtuvalt õppe- ja kasvatusprotsessi korraldamise seisukorrast. On väljatöötatud uue vaba ametikoha täitmiseks korraldatava konkursi väljakuulutamise ja läbiviimise kord vastavalt kehtivale seadusandlusele. 

Personali rahulolu uuringuid teostatakse regulaarselt ja nende analüüs näitab rahulolu kasvu. Asutuse juht viib läbi regulaarselt nii pedagoogilise personaliga kui ka asutuse abitöölistega arenguvestlusi. Personali rahulolu uuringuid teostatakse regulaarselt
On välja töötatud uus asutuse sisekontrolli ja  personali töökvaliteedi hindamise kord, mis tugineb analüüsil ja parandusvaldkondade fikseerimisel järgnevaks perioodiks.   Selle korra väljatöötamisel  osales  nii administratsioon kui ka hoolekogu.  

Vastavalt haridusasutustele esitatud nõuetele on väljatöötatud uus  pedagoogilise nõukogu läbiviimise kord ja sellega seotud dokumentatsioon. 
Pedagoogilise personali kvalifikatsioon võimaldab tagada selliseid töötulemusi, mis vastavad kaasaegse ühiskonna nõuetele ja lapsevanemate ootustele.

Kuna pedagoogilise kollektiivi haridustase vastab kvalifikatsiooninõuetele, aga elame ju muutuvas ühiskonnas on õpetajate kaader aldis end täiendama pikemaajalise  koostatava koolituskava  järgi. Igal aastal. täpsustatakse  koolituskava ja püstitatakse endale eesmärgid enesetäiendamiseks.

Personali täiendõppeks eraldatud vahendite ratsionaalseks kasutamiseks on korraldatud erinevaid  nii asutusesiseseid kui ka väliskoolitusi.  Asutuse pedagoogid on huvitatud osalemisest  temaatilistel konverentsidel,   mis omakorda laiendab nende silmaringi ning võimaldab kolleegidega  kogemusi vahetada. Hoogu on saanud ka osalemine erinevatest koostöö-ja arendusprojektidest. 

Paraku on asutuses pedagoogilisest kollektiivist ainult üks mentor  nii,et siinkohal on pedagoogilisel kollektiivil suur arenguruum. Olemasolev mentor osaleb aktiivselt ja tõhusalt mentorluses kogu 3-aastase perioodi jooksul.

Alljärgnev tabel näitab personaliga seotud  tulemusi

Personaliga seotud tulemused
2007

2008

2009

Kvalifikatsioon 

96,1%

96,1%

100%

Täiendkoolitus 

28,5 tundi
50,5 tundi
48,5 t.

Pedagoogide vanuseline struktuur:                          

 (30
3,8%

7,7%

7,5%

30 – 39
19,2%

15,4%

18,5%

40 - 49

23%

27%

33,3%

(= 50
54%

50%

40,7%

Personali liikuvus

15,4%

3,8%

7 %
Pedagoogide aktiivsus

3,8%

7,7%

24,5%


	Parandusvaldkonnad 

1. Seoses uue alushariduse raamõppekavaga  ja uute, täpsustatud väärtuste prioriteediga vajab asutus uute ametijuhendite väljatöötamist, milleks on plaanis töörühmade moodustamine kuhu kuuluksid nii vastava eriala esindajad kui ka lapsevanemad.
2. Ühtse meeskonnatunde hoidmiseks ja töötajate motiveerimiseks on mõttekas korraldada ühisüritusi kogu kollektiivile.

3. Tunnustussüsteemi kriteeriumid vajavad perioodiliselt analüüsi ja vastavalt asutuse võimalustele  uute määratlemist.

	Koostöö huvigruppidega  

koostöö huvigruppidega, sealhulgas koostöö kavandamine, huvigruppide kaasamine, huvigruppidega koostöö hindamine ning huvigruppidega seotud tulemused, sealhulgas hoolekogu (nõukogu), lastevanemate ja teiste huvigruppide aktiivsus, avalikkussuhted, kaasatus otsustamisse, tagasiside ja rahulolu

	Tugevused:

Koostöö huvigruppidega on planeeritud arengukavas ja tegevuskavas. Koostöö huvigruppidega on suunatud lapse tervise säilitamisele ja tugevdamisele, lapse igakülgsele arengule, mis võimaldab laiendada lapse potentsiaalseid võimeid.

Kohaliku omavalitsusega toimib mitmetasandiline ning tihe vastastikune koostöö.

Omavalitsuselt on igakülgne toetus koolieelse lasteasutuse õpi- ja kasvatuskeskkonna arendamisele. 

Toimub pidev tõhus koostöö Narva Linnavalitsuse Kultuuriosakonnaga ühelt poolt ning teiselt poolt koolieelse lasteasutuse hoolekogu ja lastevanematega.

Lapsevanemad on koolieelse lasteasutuse peamisteks koostööpartneriteks. Lapsevanematega toimib konstruktiivne koostöö hoolekogus, kelle esindajatega arutatakse läbi olulised otsused hoolekogu koosolekutel.

Tartu Ülikooli Narva Kolledź, Narva Pähklimäe Gümnaasium, Narva Humanitaargümnaasium, liikluspolitsei, Narva Linnamuuseum, Kunstigalerii, Narva Muusikakool, koorikool, teatrid: „Ilmarine, „Tuuleveski, „Lepatriinu”, Linna raamatukogu, linna teised koolieelsed lasteasutused on olulised koostööpartnerid laste toetamisel ja arendamisel.

Koostöö antud asutustega aitab kaasa lastega tehtava õppe-ja kasvatustöö parandamisele.

Koostöö huvigruppidega oli suunatud lastega tehtava õppe- ja kasvatustöö kvaliteedi tõstmisele, asutustega läbiviidava koostöö süsteemi arendamisele, ühtse haridusmaastiku loomisele ja toimimisele, ühisürituste läbiviimisele, osalusele projektides, töökogemuste vahetamisele teiste koolieelsete lasteasutustega linna, vabariigi ja välismaa tasandil. 

Koolieelse lasteasutuse töös keskendutakse oluliselt olemasolevate suhete parandamisele ja uute kontaktide loomisele
On uuendatud koolieelse lasteasutuse ametlik veebileht, mis on saadaval nii eesti kui ka vene ja inglise keeles  ning  kajastab kõige aktuaalsemat ja olulisemat informatsiooni, pidevalt ilmuvad uudised.
Koostöö lastevanematega oli suunatud iga lapse perega partnerlussuhete loomisele, pidevale infovahetusele ühelt poolt lastevanemate ja teiselt poolt pedagoogilise personali vahel, lastevanemate vajaduste ja nõudmiste väljaselgitamisele, lastevanemate kasvatusalaste oskuste rikastamisele, kindlustamaks usku nende endi pedagoogilistesse võimetesse.

Koostöös lapsevanematega on ühiselt seatud eesmärgiks laste kasvatuslike sihtide saavutamine. Selleks tehakse lapsevanematega aktiivset koostööd kasutades erinevaid koostöövorme:  lastevanemate rühma- ja üldkoosolekud, individuaalsed vestlused, konsultatsioonid, nõustamine,  arenguvestlused, küsitlused, ühisürituste läbiviimine (tegevused, peod, meelelahutus, näitused, konkursid, matkad).   2009./2010.õa tähelepanuväärsemateks üritusteks olid lahtised õppetegevused lastevanematele ja arenguvestlused lapsevanematega. Õpetaja viib lapsevanematega arenguvestluse läbi 1 kord aastas, toetamaks ja hindamaks nende lapse arengut, mis omakorda annab tagasiside lapse arengule ja õppetegevusele ning selgitab ja annab võimaluse teada saada lapsevanemate ootused oma lapse arengule.   

Lapsevanemad osalevad lapse portfoolio koostamises, kus fikseeritakse lapse areng ja seda arengut on lapsevanemal aastate jooksul võimalik näha kuni koolieelse lasteasutuse lõpuni, mil see antakse koju kaasa.

Alates 2007./2008.õa-st on iga õppeaasta jooksul toimunud üritusi ja tegevusi illustreeritud pildimaterjalidega stendidel ja DVD-del. Lapsevanemate tagasiside ja rahulolu koolieelse lasteasutuse tegevusega jõuab koolieelse lasteasutuse juhtkonnani peamiselt otsekontaktide, rahuloluküsitluste ja arenguvestluste käigus  koolieelse lasteasutuse töö parandamiseks tehtud ettepanekute kaudu.

Sisehindamise perioodil lastevanematega seotud tulemused (max 5p)
Lastevanematega seotud tulemused
2007./2008.õa.

2008./2009.õa.

2009./2010.õa.

 Laste rahulolu KL 

4,3

4,5

4,5

Õhkkond rühmades, täiskasvanute usaldus

4,3

4,5

4,5

Personali suhtumine töösse ja selle täiustamisse 
4,2

4,5

4,6

Rahulolu KL tööga 
4,2

4,3

4,5

Lapsevanemate rahulolu koolieelse lasteasutuse tööga hinnatakse läbi regulaarsete rahuloluküsitluste, millest selgub, et lapsevanemad on rahul koolieelse lasteasutuse tööga. Kõik lapsevanemad märgivad, et lastele meeldib koolieelses lasteasutuses. Lastevanematele meeldib koolieelse lasteasutuse mänguväljak, territoorium ja rühmaruumide sisustus. Lapsevanemad märkisid heatahtliku ja sõbraliku õhkkonda rühmas ning lastega töötavate täiskasvanute usaldusväärsust. Kõik lapsevanemad hindavad küllaltki kõrgelt kogu personali suhtumist oma töösse ja töökeskkonna täiustamist. Eriti kõrge hinnang anti antud valdkonnale 2009./2010.õa, mis annab tunnistust sellest, et lapsevanemad märkavad koolieelse lasteasutuse arengu positiivseid muutusi.  
Tänukirjade näol saadi tagasiside erinevatelt asutustelt ja koostööpartneritelt. 
Sisehindamise perioodil huvigruppidega seotud tulemused 
Huvigruppidega  seotud tulemused
2007/2008õ.a.

2008/2009õ.a.

2009/2010õ.a.

Õppenõukogu

6

6

6

Hoolekogu aktiivsus
6 
5
4

Meedias kajastatus
3
5

6

Kaasatus otsustamisse
3
3

2

Hoolekogu tegutseb vastavalt koostatud tööplaanile ning koos käiakse 4-6 korda aastas. Hoolekoguga toimiva koostöö hindamiseks analüüsitakse hoolekogu koosolekute protokolle. Meie koolieelse lasteasutusega seotud tegevust on viimase 2 aasta jooksul kajastanud küllaltki paljud ajalehed ”Linn”, ”Põhjarannik”, ”Viru-prospekt” ja Raadio-4.
 Koostöö huvigruppidega toetab koolieelse lasteasutuse ja õppija arengut.   

	Parandusvaldkonnad:  

Koolieelsel lasteasutusel Sädemeke on koostöös huvigruppidega veel piisavalt reservi:

On vaja arendada erinevate asutustega tehtavat koostöö süsteemi ja lisaks on tarvis  jätkata uute asutuste-koostööpartnerite otsinguid, leidmaks ühiselt koostöövõimalusi ja lahendamaks seatud ülesandeid. 

Pöörata suuremat tähelepanu erinevate massiteabevahendite kaasamisele info- ja töökogemuste vahetuse kajastamise eesmärgil.

Koostöös lastevanematega kasutada mitmekülgseid töövõtteid, loomaks iga lapse perekonnaga partnerlussuhteid, mis aitavad paremini mõista last ja toetavad tema arengut. Kaasata lapsevanemaid aktiivsemalt osalema õppe- ja kasvatusprotsessi korraldamisel. 

Hinnata võiks kõigi huvigruppide rahulolu koostööga, kasutada selleks erinevaid

hindamismeetodeid.

	Ressursside juhtimine

ressursside juhtimine, sealhulgas eelarveliste ressursside juhtimine, materiaal-tehnilise baasi arendamine, inforessursside juhtimine, säästlik majandamine ja keskkonnahoid

	Tugevused: 

1. Asutus omab iseseisvat fikseeritud eelarvet, mis võimaldaks plaanipäraselt kaasajastada vastavalt vajadustele asutuse nii materiaal-tehnilist baasi kui ka kasvukeskkonda. Paraku on eelarve read  viimasel aastal   muutunud väga kasinaks, ja seda võrreldes 2 eelneva aastaga.

1.1. Positiivseks küljeks on linna poolt  turvalise ja kaasaegse lasteaiaterritooriumi sisustamine mänguelementidega , ning lastevanemate kätega valmistatud  ja territooriumile paigaldatud kunstielemendid. Kogu kollektiivi hoole ja tööga on lasteasutuse territoorium kui õieaed.

1.2. 2007.aasta jooksul tagas  linn  kogu lasteaiahoonele uute akende väljavahetamise, mis omakorda  mõjub säästlikult arvestades energiakulusid.

1.3. Asutuse töötavast 12 rühmast on renoveeritud ja kaasajastatud 9  rühma pesuruumid.

2. 2008.aastast hakkas tööle asutuse kodulehekülg, mis jagab infot nii lastevanematele kui üldsusele. Enne seda selline infoallikas puudus.

2.1. 2009.aastast omavad pedagoogid võimalust kasutada internetti, selleks on  nende käsutuses 

1 arvuti, printer ning metoodilise materjali  paljundamise tarvis koopiamasin.

3. 2009.aastast on asutusel  kohustus sorteerida olmejäätmeid ning selleks eraldas linn 3 konteinerit, mis tagab keskkonnasäästlikku suhtumist töötajate poolt aga on ka aluseks lastele keskkonnateadlikkuse õpetamisele.

	Parandusvaldkonnad
1. Oleks hea, kui asutuse eelarvevahendite koostamise aluseks oleks suuremad finantsvahendid, mis võiks tugineda nii linna kui riigi eraldatavatele vahenditele;

2. Omalt poolt tuleks asutusel endal julgemalt kasutada EL Struktuurfondidest eraldatavaid vahendeid, mille   kaasfinantseerimiseks on linnas olemas toetusvahendid.
3. Otsida ja julgemalt   taotleda sponsoriabi erinevatelt asutustelt, eriti nendest kus töötavad lapsevanemad.

	Õppe- ja kasvatusprotsess
õppe- ja kasvatusprotsess, sealhulgas õpilase (lapse) areng, õppekava, õppekorraldus ja -meetodid, väärtused ja eetika; õpilastega (lastega) seotud tulemused, sealhulgas hariduslike erivajadustega õpilastega (lastega) arvestamine, huvitegevus, tervisedendus, õpilastega (lastega) seotud statistika, õpilaste (laste) rahulolu ning põhikooli, gümnaasiumi ja kutseõppeasutuse puhul ka õpijõudlus

	Tugevused
Lapse areng 
Lapse iseärasuste, erivajaduste väljaselgitamise, positiivse enesehinnangu ja arengu, aga ka õppe- ja kasvatustegevuse planeerimiseks korraldatakse ja viiakse koostöös lapsevanemaga läbi lapse arengu analüüs ja hindamine, mis on ka igapäevase õppe- ja kasvatustegevuse koostisosa. Õpetajad jälgivad last igapäevategevuste, vaba mängu ja õpetajate poolt kavandatud tegevuste käigus. Lapse arengu hindamiseks viiakse lastega läbi vestlused, testitakse teadmisi, vaadeldakse lapse loovtöid. Lapse arengu hindamise aluseks on eeldatavad üldoskused ning õppe- ja kasvatustegevuse valdkondade õpitulemused.
Kasutatakse hindamise dünaamilist mudelit, mille käigus vastavalt hindamistulemustele pidevalt täpsustatakse eesmärke, plaane ja tegevuskavu.
Lapse arengu kirjeldamisel lähtutakse lapse isiklikust positsioonist, tunnustades saavutatu väärtust. Hinnangu tegemisel arvestatakse lapse arengu 2 erinevat taset: tegelik ja võimalik (tulevikusuunitlus). Lapse arengu tegelik tase näitab, kuivõrd ja kuidas saab laps iseseisvalt hakkama probleemolukordade ja igapäevaste toimingutega – mida on laps omandanud õppetegevuste käigus. Võimaliku arengutaseme kindlaksmääramisel on tähtis eeldada potentsiaalseid suundi ja toetada last nende arendamisel. 1 kord õppeaasta jooksul viib õpetaja läbi arenguvestluse lastevanematega, hindamaks ja toetamaks nende laste arengut, mis annab tagasiside lapse arengu- ja õpitulemustele, selgitab lapsevanemate seisukohad ja ootused oma lapse arengu suhtes.

Õppeaasta alguses teostatakse laste testimine, nende arengu analüüs ja hindamine, selgitatakse välja erivajadused ja soovid, vajadusel koostatakse lapse arengu individuaalsed tegevuskavad ning korraldatakse õppe- ja kasvatustegevus vastavalt lapse erivajadustele. 

Koolivalmiduse hindamine toimub õppeaasta lõpus, teostamiseks on välja töötatud testid, erilist tähelepanu pööratakse psühholoogilisele küpsusele.

Lapse rahulolu hindamisel kasutatakse „TAK“ süsteemis küsitlust, mis viiakse läbi 1 kord aastas.

Lapse arengu jälgimis- ja hindamistulemused säilitatakse portfoolios.

Õppekava 
Õppe- ja kasvatustöö kavandamisel ja korraldamisel võetakse aluseks koolieelse lasteasutuse õppekava, mis omakorda on välja töötatud Riikliku Õppekava alusel.
Lisaks kasutatakse erinevate metoodikate, tehnoloogiate, programmide põhimõtteid.
Koostatud on aiarühmade õppekavad vastavalt suunitlustele. Koostatud on temaatiline tegevuskava, mis on õppekava metoodiline alustala.
Erivajadustega laste tarvis koostatakse individuaalsed arengukavad. 
Õppe- ja kasvatustegevuse seob tervikuks lapse elust ja ümbritsevast keskkonnast tulenev temaatika. Valdkondade kaupa esitatud õppesisu ja -tegevuste lõimimisel lähtutakse üldõpetuslikust põhimõttest. Õppe- ja kasvatustegevuse kavandamisel ja korraldamisel lõimitakse järgmisi tegevusi: Mina ja keskkond, vaatlemine, uurimine, kuulamine, kõnelemine, lugemine ja kirjutamine, võrdlemine ja arvutamine, liikumine, muusika ja kunstitegevused.
Rühma õppe- ja kasvatustegevuse kavandamine on paindlik ja võimaldab pedagoogil teha vajadusel muudatusi.
(1) . Õppekorraldus –ja meetodid 

Koolieelses lasteasutuses on loodud lapsesõbralik keskkond, mis aitab lapse arengule ja tema sotsialiseerimisele kaasa, tagab turvatunde ja elurõõmsa eluhoiaku. 

Õppe- ja kasvatustegevus teostatakse esteetilises ja turvalises keskkonnas, mis tagab tervishoiu ja tugevdab lapse tervist, rahuldab lapse liikumisvajaduse, annab võimaluse liikumisvajaduse rahuldamiseks omaette ja eakaaslaste seltsis. 

Lapse arendamisel ja õppetegevuse korraldamisel pööratakse suuremat tähelepanu sotsiaalsetele kontaktidele (see, mida laps teeb täna koos teistega või täiskasvanu kaasabil, homme ta teeb iseseisvalt).
Tegevuspaiga valikul arvestatakse üldisi, aga ka erinevate õppe- ja kasvatustegevuse valdkondade eesmärke lõimides sisu ja tegevust, erinevate tegevuste vahendeid, kaasates õpetajaid ja personali.

Õppe- ja kasvatustegevus tugineb rühma päevakaval, mis koostatakse arvestades vastavas eas laste päevarütmi, kus vahelduvad lapse igapäevatoimingud: laste mäng, vabategevus ja õpetaja poolt kavandatud õppe- ja kasvatustegevus. 
Õppe- ja kasvatustegevuse kavandamisel ja korraldamisel arvestatakse lapse individuaalsust ja arengupotentsiaali, kindlustatakse ja toetatakse lapse loovuse arengut. Kasutatakse avatuse põhimõtet, so täiendamine või sisu lühendamine vastavalt  rühma eripärale ja laste individuaalsetele iseärasustele.
Töös lastega on juurdunud üldhariduslikud võtted, mis võimaldavad lastel luua terviklikku teadmistesüsteemi. Õppetegevuste käigus omandatud teadmisi kinnistavad lapsed produktiivse tegevuse ajal, seejärel kasutavad neid mängudes ja igapäevategevuse ajal.  

Õppe- ja kasvatustegevus on eelisjärjekorras seotud kodukoha, inimeste, looduse ja asutustega. Lapsed omandavad teadmisi(objekte, nähtusi) loomulikus keskkonnas. Laps on õppe- ja kasvatustegevuses aktiivne ning tunneb oma saavutuste üle rõõmu. Last kaasatakse tegevuste planeerimisse, suunatakse valiku tegemisel ja õpetatakse analüüsima oma tegevust.

Lapsi õpetatakse mängu kaudu.

Õppe- ja kasvatustegevus viiakse ellu kodu ja koolieelse lasteasutuse vahelise koostöö kaudu. Hinnatakse eesti kultuuri traditsioone ning võetakse arvesse ka teiste kultuuride eripära.

2009.aastast alustati laste eesti keele õpet 3. eluaastast.

2009./2010.õa korraldati lastele inglise keele õpe. Õpetajaks vahetusõpetaja Itaaliast (Euroopa teenistuse raames).

Õpetajad kasutavad oma töös mitmekülgseid meetodeid ja võtteid, variatiivseid tehnoloogiaid ja metoodikaid, probleemolukordi, otsinguküsimusi, mis rikastavad ja laiendavad laste teadmisi, kujundavad õpihuvi, keelelisi ja praktilisi oskusi ja pädevusi. Suurt tähelepanu pööratakse arutlustele, mis arendab loovat mõtlemist (konkreetselt üldisemale). Õpetajad kasutavad oma töös küllaltki palju katsetamist, kui võimalust tutvuda ümbritseva maailmaga, Djenesi loogilisi plokke, Kjuizeneri pulgakesi, TRIZi elemente, mnemotehnikat jpm. Kõik see avardab laste silmaringi, arendab loogilist mõtlemist, avab laste loomingulist potentsiaali.

Koolieelses lasteasutuses pööratakse suurt tähelepanu loomingulise tegevuse erinevatele vormidele (sõnakunst, improvisatsioon muusika ja tantsu kaudu, tehniline ja kunstiline modelleerimine, katsetamine jms). Kasvatades lapses ilumeelt ja kunstiliikide mõistmist tutvustavad õpetajad lapsi ühiskonna vaimse kultuuri alustega (kirjandus, teadus, kunst, muusika, rahvatraditsioonid, loodus ja eluolu).
Väärtused ja eetika  
Arengukavas ja õppekavas sõnastatud missioon, visioon,põhiväärtused ja eesmärgid peaks kajastuma kogu koolieelse lasteasutuse tegevust reguleerivas dokumendis-koolieelse lasteasutuse põhimääruses. Võrdlus EHISe tegevusnäitajatega.
Lastega  seotud tulemused, seahulgas hariduslike erivajadustega lastega arvestamine
Laste oskuste, teadmiste ja pädevuste hindamise käigus selgus, et 2007./2008.õa oli koolieelses lasteasutuses 2 erivajadustega last, 2008./2009.õa – 2 last, kelle tarvis kirjutati individuaalne arengukava ning õppe- ja kasvatustegevuse korraldamisel arvestati nende laste sotsiaalseid vajadusi. 

Laste kõnearengut uuritakse 2 korda aastas (september, mai). Uurimuse käigus tuuakse välja need lapsed, kes vajavad logopeedilist abi ning kellega õppeaasta jooksul viiakse läbi eraldi õppetegevus.

Logopeediline abi seisneb suures osas häälikute õige häälduse korrektiivis, õigete häälikute tavapärases kasutuses, alaarenenud kõne parandamine.
Sisehindamise perioodil lastega seotud tulemused 
Lastega seotud tulemused
2007/2008.õa.
2008/2009.õa.
2009/2010.õa.
Logopeedi abi 
34,2% 
22,1%
23,2 %
2007./2008.õa külastas logopeedi tunde 39 last, mis on 23,2% laste üldarvust. Teostatud õppetegevuse käigus paranes täielikult 21 (53,8%) lapse kõne, osaliselt paranes 18 (46,2%) lapse kõne.

2008./2009.õa külastas logopeedi tunde 42 last, mis on 22,1% laste üldarvust. Teostatud õppetegevuse käigus paranes täielikult 23 (54,8%) lapse kõne, osaliselt paranes 19 (45,2%) lapse kõne.

2009./2010.õa külastas logopeedi tunde 42 last, mis on 23,2% laste üldarvust. Teostatud õppetegevuse käigus paranes täielikult 26 (61,9%) lapse kõne, osaliselt paranes 16 (38,1%) lapse kõne.

Huvitegevus
Tegevusvaldkond ”Laste kunstilis-esteetiline areng” hõlmab: 

aiarühma laste tegevust vastavalt suunitlusele, kunstitegevus, osalus konkurssides, näitustel, kontsertidel, lavastustes ja teistes üritustes; ekskursioonide läbiviimine, näituste, teatrite ja muuseumide külastused; ringide ja stuudiote tegevus.
Rühmad, kes töötavad vastavalt valitud suunale, teevad omavahel koostööd, näitamaks oma töötulemusi, esinedes õpituga teistele.
Vanemas eelkoolieas lastele korraldatakse järjepidevaid kunstitegevusega seonduvaid õppetegevusi  Narva linnuses, Kunstigaleriis, Narva Muusikakoolis. Koolieelse lasteasutuse ruumis viivad kunstialaseid õppetegevusi ühiselt läbi  Narva Koorikooli ja koolieelse lasteasutuse õpetajad.

Õppetegevuste käigus tutvuvad lapsed kodukoha ajalooga, selle mineviku ja tänapäevaga. Kunstigaleriis toimuvate näituste külastuse ja praktiliste õppetegevuste kaudu on originaalteoste ja erilise saalikujunduse kaasabil võimalik anda lastele kunstialaseid algteadmisi ning näha ja kasvatada ilumeelt enda ümber.
Koolieelse lasteasutuse ruumis korraldati ja viidi läbi hulk laste kasvatust, õpetust ja arengut toetavaid ühisüritusi lastevanematega, kujundamaks vaimseid ja kultuuriväärtusi: konkursid, näitused, kontserdid, lavastused, tähtpäevade tähistamine, meelelahutused jpm.
Koolieelse lasteasutuse fuajees kujundatakse lastejoonistuste näitus ”Maailm laste pilgu läbi”, mille väljapanekuid uuendatakse igal nädalal. Pidevalt toimuvad temaatilised näitused.
Sisehindamise perioodil tulemused
Lastega seotud tulemused
2007./2008.õa.
2008./2009.õa.
2009./2010.õa..
Näidendid 
8

7

10

Kontserdid 
4

5

8

Temaatilised näitused 
5

4

7

Tähtpäevad 
9

10

10

Meelelahutused  
9

9

9

Lastelavastused 
4

1

6

Kontserdid lastevanematele 
2

2

2

Konkursid ja festivalid 
2

3

3
Aktiivselt võtame osa erinevatest linnaüritustest ja projektidest. Palju kordi on meie laste loovtööd saanud diplomeid. 2008. aastal päästeteenistuse teemal korraldatud lasteloomingu konkursist võttis osa 18 last, pakendi ja jäätmekäitluse taaskasutuskonkursis osales 12 last.

Traditsiooniliselt 3 korda aastas korraldatakse koolieelse lasteasutuse ruumis „Kunstinädal“: „Kujutav kunst“, „Teatrimaailm“, „Muusikamaailm“. See võimaldab avardada laste silmaringi ja kinnistada erinevate valdkondade tegevuste käigus saadud teadmisi. Nii näiteks „Kujutava kunsti“ nädala raames joonistavad lapsed pilte ja meisterdavad erinevaid esemeid näituse jaoks, „Teatrimaailma“ nädala jooksul iga aiarühm õpib selgeks ja esitab ühe lavastuse, „Muusikamaailma“ nädala jooksul õppis iga rühm selgeks ja esitas ühe laulu ja tantsu „Muusikafestivali“ programmi raames. Mainitud üritused on kujunenud tõelisteks pidupäevadeks iga lapse jaoks. 

Korraldatakse mitmesuguseid ekskursioone, näituste, muuseumide ja teatrietenduste ühiskülastusi. Meeldejäävaim ekskursioon oli jaanalinnufarmi, mida külastasid koolieelikud. Antud ekskursioon oli preemiareis 1.koha eest keskkonnaalases ürituses 2009.aasta jaanuaris, mil koguti hulk kasutatud patareisid ja akusid. 

Toimib ringi- ja stuudiote tegevus: koreograafia, kunstistuudio, näitemängustuudio „Kanapere“, kunstitegevuse ring, ansambel „Sädemeke“. Edukamalt töötasid ringid ja stuudiod 2009./2010.õa. Tulemuslikum oli vokaalansambli ”Sädemeke”, eestikeelse näitemängustuudio ”Kanapere” ja koreograafiastuudio tegevus. Häid tulemusi laste esinemisoskuse arendamisel ja laste üldise arengu tagamisel saavutati muusikaõpetaja, eesti keele õpetaja ja tantsuõpetaja tiheda koostöö käigus.
Sisehindamise perioodil lastega seotud tulemused 
Lastega seotud tulemused
2007./2008.õa.
2008./2009.õa.
2009./2010.õa.
Koreograafia 
33,6%

40,9%

50,4%
Näitemängustuudio 
-

-

29,2%
Kunstitegevus 
-

61,7%

50,4%

Ansambel ”Sädemeke” 
13,3%

10,1%

29,2%

Kunstistuudio
71,7%

53,7%

37,2%

Tervisedendus, lastega seotud statistika, laste rahulolu ning põhikooli puhul ka õpijõudlus
Laste tervise edendamine on eeskätt suunatud lastesõbraliku ja turvalise keskkonna loomisele, mis võimaldab tugevdada laste tervist, toetab kehalist ja vaimset arengut ning annab võimaluse korraldada sportlikke üritusi. 

Koolieelses lasteasutuses viiakse läbi ühtne sportlik-tervistav tegevus: paindlik päevakava, karastamine, hingamist parandav võimlemine. Parandamaks ja tugevdamaks laste rühti ja jalalabasid viiakse 5-7-aastasele lastele läbi korrigeeriv-tervendav võimlemine.
Sisehindamise perioodil lastega seotud tulemused
Lastega seotud tulemused
2007./2008.õa.
2008./2009.õa.
2009./2010.õa.
Tervendav võimlemine
52,2%
40,9%
50,4%
Lastega viiakse läbi õppetegevusi teemal „Õpi end tundma“.
Pidevalt korraldatakse sportlikke meelelahutusi: hommikvõimlemine – igal hommikul, liikumisalane õppetegevus – 2 korda nädalas, sportlikud jalutuskäigud – kord nädalas, sportlik meelelahutus – iga kuu, Tervisepäev – 1 kord kvartalis, spordivõistlused – 2 korda aastas.
Tuleb märkida, et liikumistegevusega seotud tegevuste ajal on kõikide rühmade lapsed väga aktiivsed, täidavad pakutavaid harjutusi suure huvi ja sooviga, püüavad täita tegevusi sihipäraselt ja korralikult ning tunnevad liikumisest rõõmu. 

2007./2008.õa II rühmast läks üle I rühma 7 last.

2008./2009.õa II rühmast läks üle I rühma 9 last.

2009./2010.õa II rühmast läks üle I rühma 9 last.
Koolieelikute rühma laste pädevuste analüüs sisehindamise perioodil
Sisehindamise perioodil lastega seotud tulemused 
2007/2008.õa.

Näitaja
Kõrge tase (%)

Keskmine tase (%)
Madal tase (%)

Kehaline areng
66,7%
33,3%
-

Vaimne areng
42,9%
52,4%
4,8%
Sotsiaalne areng
47,6%
52,4%
-

Sisehindamise perioodil lastega seotud tulemused 
2008/2009.õa.
Näitaja
Kõrge tase (%)

Keskmine tase (%)
Madal tase (%)

Kehaline areng
86,1%
11,1%
2,8%
Vaimne areng
77,8%
19,4%
2,8%
Sotsiaalne areng
75%
25%
-

Sisehindamise perioodil lastega seotud tulemused 
2009/2010.õa.
Näitaja
Kõrge tase (%)

Keskmine tase (%)
Madal tase (%)

Kehaline areng
65,2%
34,8%
-

Vaimne areng
47,8%
47,8%
4,4%
Sotsiaalne areng
56,5%
43,5%
-

Tulemuste analüüs näitab, et kõige kõrgemad tulemused saavutati 2008./2009.õppeaastal: füüsilise arengu kõrge tase – 86,1% lastest, vaimse arengu kõrge tase – 77,8% lastest, sotsiaalse arengu kõrge tase – 75% lastest.

2007./2008. ja 2009./2010.õppeaastatel on näitajad veidi madalamad, olgugi et füüsilise arengu tulemused pole suures osas muutunud. 2007./2008.õa oli füüsilise arengu kõrgeim tase 66,7% lastest ja 2009./2010.õa – 65,2% lastest. Vaimse ja sotsiaalse arengu näitajad olid kõrgeimad 2009./2010.õa kui seda oli 2007./2008.õa. 2007./2008.õa oli vaimse arengu kõrge tase 42,9% lastest, aga 2009./2010.õa saadi tulemuseks 47,8%. Sotsiaalse arengu kõrge tase oli saavutatud 2007./2008.õa vaid 47,6% lastest , aga 2009./2010.õa oli see juba 56,5% lastest.
Laste rahulolu hinnatakse järjepidevate rahuloluküsitluste kaudu. 
Sisehindamise perioodil  lastega seotud tulemused (max 5p)
Lastega seotud tulemused
2007/2008.õa.
2008/2009.õa. 
2009/2010. õa.
Rahulolu KL
4,7

4,7

4,6

Personali töö
4,4

4,7

4,6

Mängud
4,5

4,7

4,7

Jalutuskäigud
4,5

4,95

4,6

Toitlustamine
4,1

4,6

4,4

Vestlusest lastega võib järeldada, et kõigile lastele meeldib lasteaias, lasteaeda tullakse hea meelega (100%), lapsed on rahul personali tööga, lastele meeldivad mänguasjad ning nad mängivad meeleldi, samas meeldivad jalutuskäigud ja koolieelse lasteasutuse territoorium. 
Laste õppeedukuse analüüs (1.klassis) viiakse läbi 1 kord aastas. 
Sisehindamise perioodil  laste õppeedukusega seotud tulemused
Lastega seotud tulemused
2007
2008
2009
Suurepärased ja head õpitulemused
70%
61,9%
75,8%
Rahuldavad õpitulemused
30%
28,6%
18,2%
Nõrgad õpitulemused
-

9,5%
 6%
Õppeedukuse analüüs näitab, et lapsed on koolis  edukad. Tagasiside koolidelt annab tunnistust sellest, et lapsed on kooliks hästi ette valmistatud, koolivalmidus kõrgel tasemel.
О

	Parandusvaldkonnad
Jätkata koolieelses lasteasutuses terve, turvalise ja laste arengut võimaldava keskkonna loomist, mis tagaks laste mitmekülgse arengu.

Täiendada ja uuendada rühmaruumide sisustust, soetada rohkem arendavaid mänge, näit- ning õppevahendeid vastavalt rühma ja töövaldkonna suunitlusele.
Koolieelne lasteasutus vajab psühholoogi.
Töös lastega juurutada projekttegevust.
Töö kavandamisel kasutada uusi metoodikaid, tehnoloogiaid, programme.

Korraldada pedagoogidele esteetikatemaatiline  koolitus.

Tutvustada lastele ja lastevanematele väärtushinnanguid.

Logopeedi õppetegevusse kaasata kõiki abivajavaid lapsi.

Lastega läbiviidava õppetegevuse kvaliteedi tõstmine, kasutamaks erinevaid meetodeid ja võtteid

Õpetajate ja lapsevanemate vahelise tihedama koostöö korraldamine.

Jätkata „Kunsti“-valdkonna arendamist. 

Jätkata laste kasvamist ja arengut toetava keskkonna ja tingimuste loomist, täiendada rühmades laste arengut toetav keskkond, kujundada ümber lasteaia territoorium, parandada ja mitmekesistada laste toitumist. 

Korraldada tihedam koostöö teiste õppeasutustega, saamaks põhjalikum tagasiside ja rohkem infot meie lõpetajate õppeedukusest.
Kokkuvõte õppeasutuse  enesearendamisest viimase kolme aasta jooksul
Koolieelse lasteasutuse hindamisel on lähtutud organisatsiooni  kui terviku hindamisest, esindatud on kõik juhtimisvaldkonnad nii lähenemisviiside kui tulemuste osas. Eriliselt väärib esile tõstmist sisehindamise ja arenguks kavandatud strateegia omavaheline tihe seos. 
Arvame,et koolieelses lasteasutuses Sädemeke on tugevat arengupotentsiaali.
On valdkonnad, mille tegevust saab järgmisel sisehindamise perioodil  kindlasti parandada.
Kindlasti tuleb jätkata tööd koolieelse lasteasutuse sisehindamissüsteemi täiustamise suunas.
Jätkata koolieelses lasteasutuses terve, turvalise ja laste arengut võimaldava keskkonna loomist.
Tõsta õppe- ja kasvatustegevuse kvaliteeti laste parema koolivalmiduse saavutamiseks.

Tugevdada ja arendada koolieelse lasteasutuse tihedaid koostöösidemeid, perekonna ja kooliga, kujundamaks lapsest mitmekülgne ja täisväärtuslik ühiskonna liige.


Õppenõukogu koosoleku protokoll nr …..                ……………………..  (kuupäev)

Hoolekogu (nõukogu) kooskõlastus              
………………………  (kuupäev)
Pidaja kooskõlastus



………………………  (kuupäev)
…………………………..           käskkiri    nr ……    ………………………. (kuupäev)
Direktori (juhataja) nimi, allkiri                 

